प्लेझंटव्हिल (चित्रपट)

प्लेझंटव्हिल हा १९९८ मध्ये प्रदर्शित अमेरिकन विनोदी -नाट्य चित्रपट आहे. गॅरी रॉसने दिग्दर्शन केलेला हा पहिला चित्रपट होता. त्याने हा चित्रपट सह-निर्मित सुद्धा केला होता. यात टोबी मॅग्वायर, जेफ डॅनियल्स, जोन अॅलन, विल्यम एच. मेसी, जे.टी. वॉल्श आणि रीझ विदरस्पून यांच्या भूमिका आहेत. याशिवाय डॉन नॉट्स, पॉल वॉकर, मार्ली शेल्टन आणि जेन काझमारेक हे सहाय्यक भूमिकेत आहेत. ही कथा दोन भावंडांवर केंद्रित आहे जे १९५० च्या दशकातील एका दूरचित्रवाणी मालिकेतत अडकतात. अमेरिकेच्या मिडवेस्टमधील प्लेझंटव्हिल नावाच्या छोट्या शहरात घडत असलेल्या या मालिकेतील प्रत्येक पात्र अगदी आदर्श असते. येथे काहीही अजोगते घडत नाही आणि गावाबाहेर जगच नाही.

या चित्रपटाला समीक्षकांकडून सकारात्मक प्रतिसाद मिळाला, जरी तो बॉक्स ऑफिसवर अपयशी ठरला. ६ कोटी डॉलर खर्च करून तयार केलेल्या या चित्रपटाने सुमारे ५ कोटी डॉलर कमावले. हा चित्रपट जे.टी. वॉल्शच्या शेवटच्या चित्रपटांपैकी एक होता. त्यांच्या मृत्यूनंतर प्रदर्शित झालेला हा चित्रपट त्यांच्या स्मृतीला समर्पित होता. डॉन नॉट्सची सुद्धा ही पडद्यावरील शेवटची भूमिका होती. यानंतर त्यांनी फक्त ध्वनिमुद्रण करायच्या भूमिका केल्या.

 कलाकार 
 टोबी मॅग्वायर - डेव्हिड/बड पार्कर
 केव्हिन कॉनर्स -- खरा बड पार्कर
 रीस विदरस्पून -- जेनिफर/मेरी सू पार्कर
 नॅटली राम्से -- खरी मेरी सू
 जेफ डॅनियल्स -- बिल जॉन्सन, होटेलचा मालक आणि डेव्हिड/बडचा बॉस
 जोन अॅलन -- बेट्टी पार्कर, बड आणि मेरी सू यांची आई
 विल्यम एच मेसी -- जॉर्ज पार्कर, बड आणि मेरी सू यांचे वडील
 जे.टी. वॉल्श -- बिग बॉब, प्लेझंटव्हिलचा महापौर
 डॉन नॉट्स -- दूरचित्रवाणी संच दुरुस्ती करणारा
 मार्ली शेल्टन -- मार्गारेट हेंडरसन, प्लेझंटव्हिल हायस्कूलची चीयरलीडर, डेव्हिड/बडची मैत्रीण
 जेन कॅझमारेक -- डेव्हिड आणि जेनिफरची आई

 डीनीस डाउझ -- आरोग्यशिक्षिका
 ज्युसेप्पे अँड्रुझ -- हॉवर्ड, डेव्हिडचा मित्र
 मारिसा रिबिसी -- किमी, जेनिफरची मैत्रिण
 जेनी लुइस -- क्रिस्टिन, जेनिफरची मैत्रिण
 पॉल वॉकर -- स्किप मार्टिन, प्लेझंटव्हिल हायस्कूलचा बास्केटबॉल संघनायक, जेनिफर/मेरी सू हिचा मित्र
 मॅगी लॉसन -- लिसा अॅन, मेरी सू हीची खास मैत्रिण
 अँड्रिया बेकर -- पेगी जेन, मेरी सू हीची खास मैत्रिण
 डेव्हिड टॉम -- व्हाइटी

वर्ग:इ.स. १९९८ मधील चित्रपट
वर्ग:इ.स. १९९८ मधील इंग्लिश चित्रपट